অমিতাভ রেজা চৌধুরী
অমিতাভ রেজা চৌধুরী বাংলাদেশী বিজ্ঞাপন নির্মাতা, এবং টেলিভিশন ও চলচ্চিত্র পরিচালক। তিনি প্রায় হাজার খানেক টেলিভিশন বিজ্ঞাপন নির্মাণ করেছেন। এছাড়া তিনি অসংখ্য টিভি নাটকও নির্মাণ করেন। আয়নাবাজি চলচ্চিত্রের মাধ্যমে তিনি চলচ্চিত্র পরিচালক হিসেবে আত্মপ্রকাশ করেন, যার জন্য তিনি শ্রেষ্ঠ পরিচালক বিভাগে জাতীয় চলচ্চিত্র পুরস্কার ও শ্রেষ্ঠ চলচ্চিত্র পরিচালক বিভাগে মেরিল-প্রথম আলো সমালোচক পুরস্কার অর্জন করেন। এছাড়া তিনি একটি ফোন করা যাবে, প্লিজ... (২০০৮) ও সারফেস (২০১৪) টিভি নাটকের জন্য দুইবার শ্রেষ্ঠ নাট্য নির্দেশক বিভাগে মেরিল-প্রথম আলো সমালোচক পুরস্কার অর্জন করেছেন।